
PASIŪLYMAS
DĖL VIENKARTINĖS IŠMOKOS PASISKIEPIJUS VAKCINA NUO COVID-19 LIGOS (KORONAVIRUSO INFEKCIJOS) ĮSTATYMO PROJEKTO NR. XIVP-910
2021-10-12

	Argumentai: 
Lietuvos Respublikos Konstitucijos preambulėje įtvirtintas teisinės valstybės, darnios pilietinės visuomenės principas, Konstitucijos 29 straipsnyje įtvirtintas asmenų lygiateisiškumo principas. Konstitucinis Teismas yra konstatavęs, kad galima nustatyti diferencijuotą teisinį reguliavimą tam tikriems asmenims, priklausantiems skirtingoms kategorijoms, tik tada, jeigu tarp šių asmenų yra tokio pobūdžio skirtumų, kurie tokį diferencijuotą reguliavimą daro objektyviai pateisinamą. Priešingu atveju toks teisinis reguliavimas būtų laikomas kaip įtvirtinantis privilegiją. Įstatymo projekte nėra aiškus iniciatorių pasiūlytas visuomenės grupių išskaidymas.
Iniciatorių aiškinamajame rašte nurodyta, kad sprendžiant COVID-19 ligos (koronaviruso infekcijos) pandemijos suvaldymo iššūkius, prioritetas turi būti teikiamas viešojo intereso – visuomenės, ypač – pagyvenusių asmenų,  sveikatos apsaugos – užtikrinimui, įvairiomis priemonėmis skatinant asmenis skiepytis nuo COVID-19 ligos (koronaviruso infekcijos), nes tai yra efektyviausia priemonė COVID-19 ligos (koronaviruso infekcijos) pandemijai suvaldyti. Dėl to būtina imtis papildomų priemonių valdant COVID-19 ligos (koronaviruso infekcijos) plitimą ir, siekiant užtikrinti visuomenės sveikatą, nustatyti papildomas priemones, skirtas valdyti pandemiją prioritetą teikiant pirmiausia pačių pažeidžiamiausių visuomenės grupių vakcinacijai ir jos skatinimui. Atsižvelgiant į tai, iniciatoriai parengė Lietuvos Respublikos vienkartinės išmokos pasiskiepijus vakcina nuo COVID-19 ligos (koronaviruso infekcijos) įstatymo projektą, kurio tikslas – finansinėmis priemonėmis skatinti 75 ir daugiau metų sukakusius asmenis įgyti ar palaikyti jau įgytą imunitetą nuo COVID-19 ligos (koronaviruso infekcijos) vakcinuojantis, skiriant jiems vienkartinę išmoką, kurios dydis yra 100 eurų. 
Pasiūlymu siūloma neskirstyti pagyvenusius asmenys į grupes ir visiems 65 metų ir vyresniems asmenims, kurie yra pasiskiepiję išmokėti vienkartinę išmoką, neatsižvelgiant į tai, kada pagyvenęs asmuo pasiskiepijo. Nesąžininga, kai vieni pagyvenę asmenys, savarankiškai ir savanoriškai apsisprendę prisidėti prie viešojo intereso jau pasiskiepijo ir jiems už tai nebus skiriama vienkartinė išmoka. Manytina, kad toks diferencijavimas yra objektyviai nepateisinamas ir sudaro prielaidas nepagrįstam tam tikrų grupių išskyrimui. Todėl siūlytina vienkartinę išmoką skirti visai – 65 metų ir vyresnių pagyvenusių žmonių – grupei, nepriklausomai nuo to, kada jie vakcinavosi. 
Pasiūlymas:
3 straipsnis. Teisė į vienkartinę išmoką
[bookmark: part_9379a3bf61fe45f29db324798f035ba4]1. Teisę į vienkartinę išmoką turi asmuo, kuris:
[bookmark: part_0f2ab5be667e4a4d8bd1e8b3dde4df43][bookmark: part_944f42d684444881b076bbd531be5c56]1) iki 2021 m. rugsėjo 1 d. nebuvo pasiskiepijęs nė viena Lietuvos Respublikos Vyriausybės nutarime dėl valstybės lygio ekstremaliosios situacijos ir (ar) karantino visoje Lietuvos Respublikos teritorijoje paskelbimo nurodytos vakcinos nuo COVID-19 ligos (koronaviruso infekcijos) (toliau – vakcina) doze ir iki 2021 m. lapkričio 30 d. pasiskiepijo:
a) dviem vakcinos dozėmis, kai valstybės, kurioje jis pasiskiepijo, kompetentingos institucijos patvirtintą skiepijimo schemą (toliau – skiepijimo schema) sudaro dvi vakcinos dozės;
[bookmark: part_5fcb22ba8f5846a48608a47c08ca3ca8]b) viena vakcinos doze, kai skiepijimo schemą sudaro viena vakcinos dozė;
[bookmark: part_4f567563435944e69c1650321fe39142][bookmark: _GoBack]c) bent viena vakcinos doze, kai jis yra COVID-19 liga (koronaviruso infekcija) persirgęs asmuo ir nurodytos ligos diagnozė jam buvo patvirtinta SARS-CoV-2 PGR tyrimo metodu (toliau – COVID-19 liga (koronaviruso infekcija) persirgęs asmuo) arba
[bookmark: part_3360e1ac38524da8ba8304743fa6c861]2) iki 2022 m. kovo 31 d. yra pasiskiepijęs:
[bookmark: part_e87bc1371cda4cccac03050e81e9a232]a) trečia vakcinos doze, kai skiepijimo schemą sudaro dvi vakcinos dozės;
[bookmark: part_37d463cdedd84a3980ca3c01b27c51b3]b) antra vakcinos doze, kai skiepijimo schemą sudaro viena vakcinos dozė;
[bookmark: part_8e34fbfbf450435b8797923284fea433]c) bent antra vakcinos doze, kai jis yra COVID-19 liga (koronaviruso infekcija) persirgęs asmuo arba
[bookmark: part_8261e12c032248d1b26cf39964b1c627]3) iki 2021 m. rugsėjo 1 d.  nebuvo pasiskiepijęs nė viena vakcinos doze ir iki 2021 m. lapkričio 30 d. nepasiskiepijo bent viena vakcinos doze, nes jis yra COVID-19 liga (koronaviruso infekcija) persirgęs asmuo ir nuo COVID-19 ligos (koronaviruso infekcijos) diagnozės jam patvirtinimo SARS-CoV-2 PGR tyrimo metodu iki 2021 m. lapkričio 30 d. nebuvo suėję 150 dienų, tačiau nuo 2021 m. gruodžio 1 d. iki 2022 m. kovo 31 d. pasiskiepijo bent viena vakcinos doze ir
[bookmark: part_3651151fcad34048af3e1df225adbf9c]4) buvo (bus) sukakęs 75 ir daugiau metų:
[bookmark: part_8a4cfdd8cd7a47fc8e40f16ab764f60f]a) 2021 m. lapkričio 30 d., jei asmuo pasiskiepijo šios dalies 1 ar 3 punktuose nustatyta tvarka;
[bookmark: part_0310343d6c6a428994e882365721047c]b) 2022 m. kovo 31 d., jei asmuo pasiskiepijo šios dalies 2 punkte nustatyta tvarka.
2. Teisę į vienkartinę išmoką įgyja visi 65 metų ir vyresni asmenys, jei jie  yra pasiskiepiję pagal visą vakcinacijos schemą viena iš Europos Sąjungoje registruotų vakcinų nuo COVID-19, skaičiuojant nuo COVID-19 pandemijos pradžios.
[bookmark: part_6bc0fdb271d9403f99dbad2c3a183098]2.3. Asmuo turi teisę gauti tik vieną vienkartinę išmoką.

